section_heading: Borbe oko Klisa i Sinja
paragraph_text: 19. rujna pristigla je u Metković ojačana 92. motorizirana pukovnija,<ref>Arhiv Vojnoistorijskog instituta -mikroteka, NAV—N—T—314—556/676 do 679 pa su stožeri 2. oklopne armije i 15. brdskog korpusa kreirali plan kombiniranog napada na Split snagama 7. SS i 114. lovačke divizije, i 92. motorizirane pukovnije. Bilo je predviđeno da se u Splitsko polje spusti padobranski desant, s ciljem da zarobi "banditske štabove u Splitu" i kompromitira položaje kod Klisa. Istovremeno bi motorizirane snage napale pravcem Sinj - Klis - Split, a snage 114. lovačke divizije pravcem Drniš - Perković prema Trogiru i pravcem Drniš - Muć prema Sinju.